E. Myllymäki

E. Myllymäki Oy oli suomalainen Tampereella vuosina 1947–1988 toiminut linja-autoyritys. Yrityksen perustaja oli Eino Myllymäki.

Eino Myllymäki oli syntynyt Messukylässä maanviljelijän poikana ja toiminut linja-autonkuljettajana eri yrityksissä Tampereen seudulla vuodesta 1931.Linja-auto-lehti 4/1983, s. 39. Helsinki: Linja-autoliitto. Hän sai luvan linja-autoliikenteelle Tampereen ja Lempäälän Kuljun välille vuonna 1946 yhdessä Kustaa Laakson kanssa, joka oli ryhtynyt ajamaan tätä linjaa jo vuonna 1925. Laakson kuoltua vuonna 1952 liikenne jäi yksin Myllymäen vastuulle.Ossi Säpyskä: Autoliikenteen vaiheet Pirkanmaalla, s. 73. Tampere: Pirkanmaan Autoalan Veteraanit ry, 1988. . Myllymäki muodosti yrityksensä osakeyhtiöksi vuonna 1977.

E. Myllymäki Oy liikennöi Pyynikintori–Rantaperkiö–Peltolammi–Multisilta–Sääksjärvi–Höytämö-linjaa. Vuonna 1972 Myllymäki hankki toimintansa lopettaneen Anton Viitasen liikennöimän Tampere–Ruutana–Suinula-linjan kalustoineen. Vuonna 1988 Myllymäellä oli kymmenen linja-autoa.

Yritys siirtyi vuonna 1988 Länsilinjat Oy:n omistukseen. Länsilinjat yhdisti Myllymäen ajaman Tampere–Höytämö-linjan vuonna 1985 hankkimansa Linja-autoliikenne Veikko Viitanen Oy:n liikennöimään Siivikkala–Tampere-linjaan.

 Lähteet 
 Linja-autoliikenteen harjoittajat Suomessa, 2. täydennetty painos 1987 Suomen Linja‑autohistoriallinen Seura r.y. 
 Elinkeinoelämän Keskusarkisto : Länsilinjat Oy:n historiaa 

 Viitteet 

 Aiheesta muualla
 Suomen linja-automuseo : E. Myllymäki Oy:n aikatauluja 1970- ja 1980-luvuilta
 Bussidata-sivusto : E. Myllymäki Oy:n kalustolista

Luokka:Suomalaiset linja-autoyhtiöt
Luokka:Tampereen liikenne